‘n Welkome luggie roer deur die vertrek om die hetige son te versmaai. Jy kan ook op die stoep of in die mooi tuin onder ‘n koelteboom loop sit. Ons kry iets kouds vir die keel van die kroeg af.
Dit is ‘n gemoedelike, kindervriendelike kuierplek. Sprekend was die antwoord van ‘n ou in die swembad toe iemand hom teen 3-uur vra of hy dalk die eienaar is: “Nee,” sê die ou, “ek het gekom vir ontbyt, maar dis so lekker hier ek dink ek slaap sommer oor.”